נפתחה ההרשמה להגרלה של פרויקט "מחיר למשתכן" עבור כ - 220 דירות בעיר אילת, שייבנו ברובע 6 בשכונת השחמון.
נפתחה ההרשמה להגרלה של פרויקט "מחיר למשתכן" עבור כ - 220 דירות בעיר אילת, שייבנו ברובע 6 בשכונת השחמון. את הבשורה הביאו עמם, שר האוצר – משה כחלון ושר הבינוי והשיכון – יואב גלנט, ביום חגה של אילת לציון 68 שנים לשחרור אילת. בשורה נוספת לתושבי העיר אילת, היא כי מעל 50% מהדירות יהיו בעדיפות לתושבי אילת הזכאים. זאת בזכות עבודה מאומצת של ראש העירייה – מאיר יצחק הלוי מול שר האוצר ושר הבינוי והשיכון.
זכאים שנרשמו לתכנית "מחיר למשתכן" והנפיקו אישור זכאות, מוזמנים להירשם החל מהיום להגרלה באתר האינטרנט: www.dira-il.co.ilבאמצעות קוד גישה שנמסר במועד ההרשמה. ההרשמה להגרלה תהיה פתוחה למשך כשלושה שבועות. זכאים המעוניינים להירשם לפרויקטים הבאים: 138 יחידות דיור ברובע 11 בשחמון ו – 84 יחידות דיור ברובע 2 בשחמון, יכולים לעשות כן באמצעות אתר האינטרנט. זכאים להירשם בתכנית "מחיר למשתכן" זוגות צעירים מחוסרי דיור, או זוגות אשר מכרו את דירתם לפני שש שנים ומעלה, יחידים או רווקים מעל גיל 35, הורים עצמאים עם ילד אחד לפחות ונכים בני 21 ומעלה. בשורה זו מצטרפת לפעילויות נוספות אותן מובילה עיריית אילת באמצעות מינהלת השכונות הוותיקות למתן איכות חיים ומימוש הזכויות לתושבי העיר ופיתוחה.